<classify> MWANDISHI WETU-SONGWE MKUU wa Mkoa wa Songwe, Brigedia Jenerali NicodemusMwangela, amefanya ziara ya kushtukiza katika baadhi ya shule za msingi nasekondari na kisha kumwagiza Ofisa Elimu Mkoa kuwachukulia hatua za kinidhamuwalimu wote ambao wanachelewa au kutohudhuria shuleni. Mwangela alitoa agizo hilo jana baada ya kutembelea shuleza sekondari za Myovizi na Simbega pamoja na Shule ya Msingi Iyula katikaHalmashauri ya Wilaya ya Mbozi na kubaini utoro na uchelewaji wa walimu marabaada ya kukagua madaftari ya mahudhurio. Mahudhurio yawalimu sio mazuri, walimu hawafiki wote katika shule zao na wengine huchelewasana, pia vitabu vya mahudhurio havijafungwa ifikapo saa moja na nusu na saamoja na dakika 45 kama inavyotakiwa ili kuwabana wachelewaji, alisema Mwangela. Alisema kuwa Ofisa Elimu Mkoa anapaswa kusimamia mahudhurioya walimu kwakuwa msingi wa taifa unajengwa shuleni na msingi huo hautaimarikaendapo walimu watakosa nidhamu katika kuwahi na kuhudhuria shuleni. Kwa upande wake, Mkuu wa Shule ya Sekondari Myovizi, TabuMtafya, alisema amekuwa akitoa onyo kwa walimu ambao wanachelewa, hivyo agizo laMkuu wa Mkoa ataendelea kulitekeleza. Baada ya mkuu wetu wa mkoa kukagua kitabu cha mahudhurio,ameniagiza niendelee kusimamia mahudhurio ya walimu, nami nitawaita walimu wotewa shule yangu niwakumbushe juu ya kuwahi na kutimiza wajibu wao, alisema Mtafya. Naye Mkuu wa Wilaya ya Mbozi, John Palingo alikiri kuwepokwa mapungufu ya walimu kutohudhuria au kuchelewa shuleni, na hivyo wamejipangakusimamia mahudhurio ya walimu na kuwachukulia hatua za kinidhamu walimu watorona wachelewaji.  <topic>: kitaifa 